text: Opdatering: Togene kører igen - DR-lastbil stoppede togtrafik
  12 januar 2018 kl. 14.29
  Lastbil fra DR kørte fast under jernbanebro.
  Opdatering: Togene kører igen mellem Vejle og Jelling, oplyser Banedanmark på Twitter
  Broen i Vejle er besigtiget og fundet ok, og togdriften mellem Vejle og Jelling genoptages.
  Fredag eftermiddag var en chauffør fra DR uheldig at kile sin lastbil fast under en jernbanebro på Skovgade i Vejle.
  Det betød længere rejsetid mellem Vejle og Herning. Togene blev aflyst, og i stedet blev der indsat togbusser.
  Klik her og se mere på Localeyes.dk
  DR-chaufføren fortæller til fototjenesten Local Eyes, at det sagde knaas, og så sad han fast med sin lastbil.
  Han forklarede, at han hverken fik besked på sin gps eller så advarselskilte om, at der var en lav bro forude.  
  Det er langt fra første gang, dette sker ved netop den bro Vejle.
  Togbusserne på strækningen Vejle-Herning kører mellem Vejle og Jelling. På resten af strækningen kører togene. Togbusserne kører cirka hvert kvarter.
  
  
  